Egységes szerkezetbe




a 13/2020. (VIII.3.) önkormányzati rendelettel
Balatonfűzfő Város Önkormányzata Képviselő-testületének

1/2020. (II.28.) önkormányzati rendelete

az Önkormányzat 2020. évi költségvetéséről

Balatonfűzfő Város Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörben, az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el: 

1. A rendelet hatálya

1.§
A rendelet hatálya a Képviselő-testületre, annak bizottságaira, a közös önkormányzati hivatalra, az önkormányzat által fenntartott költségvetési szervekre (intézményekre) terjed ki.

2. Költségvetés bevételeinek és kiadásainak főösszege, költségvetési egyenleg

2.§

A Képviselő-testület az önkormányzat 2020. évi költségvetésének költségvetési előirányzatait:

a)
költségvetési bevételek főösszegét
             1 261 095 ezer forintban

b)
költségvetési kiadások főösszegét
             1 566 365 ezer forintban 
c)
költségvetési hiányát


                305 270 ezer forintban,

 állapítja meg.
3.§
(1)
 A Képviselő-testület a kiadási előirányzatokat az 1.,4.,5.,6.,15. mellékletek alapján az alábbi előirányzat csoportonként és kiemelt előirányzatonként fogadja el:

a)
működési   költségvetés:


       1 127 148 ezer forint


ebből:


aa) Személyi juttatások

   

          422 298 ezer forint

ab) Munkaadókat terhelő járulék és 

      szociális hozzájárulási adó
  
 
            83 236 ezer forint

ac) Dologi kiadások 

 


          407 825 ezer forint
ad) Ellátottak pénzbeli juttatása


            16 805 ezer forint
ae) Egyéb működési célú kiadások
  

          196 984 ezer forint

b)
felhalmozási költségvetés


          313 675 ezer forint


ebből:

ba) Beruházások


   

         169 334 ezer forint

bb) Felújítások



    
         139 341ezer forint

bc) Egyéb felhalmozási célú kiadások 
    
             5 000 ezer forint

c)
működési tartaléka:
   
       
    
           30 235 ezer forint


ebből:  ca) általános tartalék

                                   17 570 ezer forint




cb) céltartalék


                
           12 665 ezer forint


d)
felhalmozási tartaléka




81 000 ezer forint

ebből:  da) felhalmozási tartalékát:
   
           
                        ezer forint


db) felhalmozási céltartalékát:   
           
          
81 000 ezer forint
e)
működési finanszírozási kiadásait:
  
         14 307 ezer forint

ebből: 

ea) külső finanszírozás
   
    
         14 307 ezer forint

eb) belső finanszírozás



         ezer forint
(2)
 A Képviselő-testület a bevételi előirányzatokat az 2.,3.,7.,8.,9.,10.,11. mellékletek alapján az alábbi kiemelt előirányzatonként állapítja meg:

a) működési célú támogatások államháztartáson
 belülről 

  



446 473 ezer forint
b) felhalmozási célú támogatások államháztartáson

belülről





132 909 ezer forint
c) közhatalmi bevételek



534 772 ezer forint


d) intézményi működési bevételek


134 731 ezer forint


e) felhalmozási bevételek



    8 000 ezer forint

f) működési és felhalmozási célú átvett pénzeszköz,

kölcsön visszatérülés államháztartáson kívülről
   3 500 ezer forint
g) működési finanszírozási bevételét:
  
  103 877 ezer forint


ebből: 

ga) külső finanszírozás
   
    
       710 ezer forint


gb) belső finanszírozás


103 167 ezer forint
h) felhalmozási finanszírozási bevételét: 
  
202 103 ezer forint


ebből: 


ha) külső finanszírozás
        

           0 ezer forint


hb) belső finanszírozás pénzmaradvány 
202 103 ezer forint

(3)
 
A Képviselő-testület felhatalmazza a polgármestert, hogy az önkormányzat hiányát 305 270 e Ft pénzmaradvánnyal finanszírozza. 

(4) Az utólagos elszámolású felhalmozási kiadások finanszírozásának megelőlegezésére, a polgármester jogosult átmenetileg igénybe venni, az elkülönített számlákon lévő pénzeszközöket. A támogatás megérkezésekor a pénzeszközt az elkülönített számlára vissza kell pótolni.
(5) A Képviselő-testület az önkormányzat éves létszám előirányzatát intézményenként a 16. mellékletnek megfelelően:


 
          96 fő-ben 

ebből a közfoglalkoztatottak éves létszám-előirányzatát
4 fő-ben

állapítja meg.

4.§
(1) Az önkormányzat, a közös önkormányzati hivatal, valamint az intézmények bevételeit és költségvetési kiadásait kiemelt előirányzatok, és kötelező feladatok, önként vállalt feladatok, állami feladatok szerinti bontásban az 1-10.,20/a-e., 21. mellékletek, az éves létszámkeretét költségvetési szervenként, a költségvetési rendelet 16. melléklete tartalmazzák.

(2)
A normatív állami hozzájárulások jogcímenkénti részletezését a 12. melléklet tartalmazza.

5.§
(1) 
Az általános és a céltartalékot, a költségvetési egyenleg összegét működési és felhalmozási cél szerinti bontásban, a költségvetési hiány belső finanszírozására szolgáló előző évek pénzmaradványát működési, illetve felhalmozási cél szerinti tagolásban, a költségvetési hiány külső finanszírozására vagy a költségvetési többlet felhasználására szolgáló finanszírozási célú műveletek bevételeit, kiadásait működési, illetve felhalmozási cél szerinti tagolásban a rendelet 2., 3., 14., 19. mellékletei tartalmazzák.

(2)
A Képviselő-testület a közös önkormányzati hivatalban foglalkoztatott köztisztviselők részére személyenként 200.000.-Ft/ fő/év keretösszegű cafeteria-juttatásnak, valamint a közszolgálati szabályzatban meghatározott juttatásoknak az anyagi fedezetét biztosítja.
(3)
A képviselő-testület a közös önkormányzati hivatalban foglalkoztatott felsőfokú iskolai végzettségű és középiskolai végzettségű köztisztviselőknek egységesen 20%-os mértékű illetménykiegészítést állapít meg. Az illetmény fizetési számlára történő átutalásából adódó többletköltségek miatt, a köztisztviselőt évi nettó 10.000.-Ft kompenzáció illeti meg, mely legkésőbb október 15. napjáig kerül kifizetésre.
(4) Az államháztartás végrehajtásáról szóló 368/2011.(XII.31.) kormányrendelet 51. §-a alapján éves szinten az egységes rovatrend K1 rovat eredeti előirányzatának maximum 25%-a mértékéig vállalható kötelezettség, amennyiben az intézményi költségvetésekben biztosított a fedezet. 

(5) Az önkormányzatnál és a költségvetési szerveinél foglalkoztatott közalkalmazottak 2020. évben bruttó 159.000,- Ft/fő/év keretösszegű cafeteria juttatásban részesülnek. 
(6)
A költségvetésében szereplő felújítási előirányzatok célonkénti, valamint a felhalmozási kiadások feladatonkénti részletezését a 6. melléklet tartalmazza. 
6.§
(1)
A működési és felhalmozási célú bevételi és kiadási előirányzatokat tájékoztató jelleggel mérlegszerűen, egymástól elkülönítetten, de - a finanszírozási műveleteket is figyelembe véve - együttesen egyensúlyban, az 19. melléklet tartalmazza.

(2)
Az Európai Uniós támogatásból megvalósuló projekteket, valamint az önkormányzaton kívül megvalósult projektekhez való hozzájárulást a 15. melléklet szerint hagyja jóvá.
(3) 
Az önkormányzat adósságot keletkeztető ügyletből származó fizetési kötelezettséget nem tervez.
(4) 
Az Önkormányzat a bölcsődei alapellátás biztosítására gondozási térítési díjat nem állapít meg. 
3. A költségvetés végrehajtásának szabályai

7.§

(1) Az Önkormányzat és a költségvetési szerveinek vezetői felelősek a rendelet mellékleteiben meghatározott előirányzataik felhasználásáért, betartva a jogszabályok és helyi szabályzatok előírásait. Évközben a kiadásaik a saját működésük körébe tartozó pályázati támogatás, intézményi működési bevételek többlet összegével nőhetnek. A kiadási kiemelt előirányzatok egymás közötti átcsoportosítási javaslataikat, illetve előirányzat emelési igényeiket a Képviselő-testület hagyja jóvá. 
(2)
A bevételek növelése érdekében fokozott erőfeszítéseket kell tenni a kintlévőségek behajtására valamennyi költségvetési szervnél.
(3)
 Az Önkormányzat nevében 200.000 forintot meghaladó összegben kötelezettséget vállalni csak a Képviselő-testület hozzájárulását követően lehet, kivéve a személyi jellegű kifizetések, az ezekhez kapcsolódó munkáltatót terhelő járulékok és szociális hozzájárulási adó, valamint a közüzemi szolgáltatások igénybevételére irányuló fizetési kötelezettségek.
8.§
 Az intézmény vezetője köteles a tartozásállományról adatot szolgáltatni. A költségvetési szerv az általa elismert tartozásállomány tekintetében havonta a tárgyhó 25-i állapotnak megfelelően a tárgyhónapot követő hó 5-éig az önkormányzat jegyzője részére köteles adatszolgáltatást teljesíteni.

9.§
(1)
A Képviselő-testület felhatalmazza a polgármestert, hogy:
a) a központi költségvetésből meghatározott célra engedélyezett pótelőirányzatokat, a pályázat útján elnyert összegeket az intézményi költségvetésekben előirányzat-átcsoportosítás címén, összeghatár nélkül engedélyezze,
b) a céltartalékban tervezett polgármesteri és nemzetközi kapcsolatok összesen 1 200 ezer Ft összegű kerete terhére pótelőirányzatot engedélyezzen, 
c) az önkormányzat szabad pénzeszközeit a legkedvezőbb betétben elhelyezze a kamatbevételek növelése érdekében.
(2) Az év közben engedélyezett központi támogatások felhasználásáról, valamint a kiadási előirányzatok közötti átcsoportosításról, az önkormányzat költségvetési szervei által javasolt előirányzat-átcsoportosítások miatt a költségvetési rendelet módosításáról a Képviselő-testület a jegyző által történő előkészítés után, a polgármester előterjesztése alapján dönt.
(3) Az év közben ingatlanértékesítésből származó többletbevételből befolyt összegre kötelezettség automatikusan nem vállalható, azt minden esetben a fejlesztési céltartalékba kell helyezni.

(4) Az önkormányzat a sporttal kapcsolatos bérleti díjak, közmű költségekkel csökkentett bevételéből, sportalapot képez, melyből évközben működési támogatást nyújt sporttal kapcsolatos tevékenységekre.    

(5) Az önkormányzat az egyéb kiadói tevékenységekből évközben befolyó többletbevételt, tárgyi eszköz beszerzésére fordítja.  
10.§

(1)
A közös önkormányzati hivatal valamint az intézmények rendeletben meghatározott bevételi és kiadási előirányzatai felett a szervek vezetői előirányzat-felhasználási jogkörrel rendelkeznek.

(2)
A közös önkormányzati hivatal valamint az intézmények többletbevételük terhére is csak a forrásképződés mértékének, illetve ütemének figyelembe vételével és az intézmény biztonságos működésének szem előtt tartásával vállalhatnak kötelezettséget. A személyi juttatások előirányzatából származó megtakarítások esetében kötelezettséget vállalni az Ávr. 36.§ (2)-(3) bekezdésében foglaltak alapján lehet. 

(3) Az intézmény vezetője a saját hatáskörben végrehajtott előirányzat-változásról 30 napon belül köteles a jegyzőt tájékoztatni. 

(4)
Az intézmények előirányzatainak megváltoztatását a pénzügyi-gazdasági feladatainak ellátását végző közös önkormányzati hivatal jegyzője – az intézményvezető egyetértésével - kezdeményezi a Képviselő-testületnél. A saját hatáskörben végrehajtott előirányzat módosítások tervbevételére a 2020. január 1. - június 30. közötti időszakra az I. félévi tájékoztatóval egyidejűleg, 2020. július 1. - december 31. közötti időszakra vonatkozóan, legkésőbb a költségvetési beszámoló felügyeleti szervhez - a külön jogszabályban meghatározott határidőig - történő megküldését megelőző rendes ülésére.

(5)
A közös önkormányzati hivatal valamint az intézmények 2019. évi pénzmaradványának elszámolása során a kötelezettséggel nem terhelt szabad pénzmaradvány felhasználásáról a Képviselő-testület dönt. A pénzmaradványból, illetve előirányzat maradványból a költségvetési szervet nem illeti meg a végleges feladatelmaradás miatti előirányzat maradvány; a meghatározott célra rendelkezésre bocsátott előirányzatok, ha áthúzódó pénzügyi teljesítési kötelezettségük nincs; az az összeg, amelyet a tárgyévben, év közben engedélyezett feladattal összefüggésben a jóváhagyott előirányzatból részben vagy egészben használtak fel; a gazdálkodási szabályok megsértéséből származó maradvány; a támogatás értékű bevételi többlet.

(6)
Kötelezettségvállalással terhelt előirányzat-maradványnak kell tekinteni: a tárgyévben szerződés alapján befolyt bevételt, ha az bizonyítottan a teljesítendő kiadásokra kerül felhasználásra a következő évben; a kötelezettségvállalással terhelt azon maradvány, melyre kötelezettségvállalás a tárgyévi előirányzat terhére történt, de a teljesítés a tárgyévben valósul meg. A pénzmaradvány terhére nem vállalható olyan tartós kötelezettség, amely költségvetési támogatási többlettel jár.  

11.§
(1)
A közös önkormányzati hivatalnál valamint az intézményeknél létszámnövekedést csak a képviselő-testület engedélyezhet.

(2) 
A megüresedett álláshelyek betöltésére csak a polgármester engedélye alapján kerülhet sor. Az átmenetileg betöltetlen álláshelyekre jutó személyi juttatások előirányzatával úgy kell gazdálkodni, hogy az álláshely az év bármely időpontjában betölthető legyen. 

12.§
(1)
Az intézmény köteles saját hatáskörben kialakított számviteli rendjét - a jegyző által meghatározott módon - számviteli politikájában és számlarendjében rögzíteni.

(2)
Az intézmény köteles a gazdálkodás vitelét meghatározó szabályzatot a mindenkor érvényes központi szabályozás figyelembevételével elkészíteni, illetve a szükséges módosításokat végrehajtani. A szabályozásbeli hiányosságokért a felelősség a mindenkori intézményvezetőt terheli.

13.§
(1)
A feladat elmaradásából származó személyi és dologi megtakarítások felhasználására csak a Képviselő-testület engedélyével kerülhet sor.

(2)
A Képviselő-testület által jóváhagyott kiemelt előirányzatokat költségvetési szerv köteles betartani. Az előirányzat túllépés fegyelmi felelősséget von maga után.

(3) 
A közös önkormányzati hivatalnál valamint az intézményeknél, a tervezett bevételek elmaradása nem vonja maga után a költségvetési támogatás növekedését, hanem azt a kiadás csökkentésével kell ellensúlyozni. 

(4)
Az intézmények pénzellátásáról az önkormányzat, a közös önkormányzati hivatal közreműködésével gondoskodik.

(5)
A közös önkormányzati hivatal valamint az intézmények, az évközi előirányzat módosításokról a jegyző által elrendelt formában kötelesek naprakész nyilvántartást vezetni.

14. §
Az önkormányzat által támogatott vagy finanszírozott szervezetek, illetve magánszemélyek számára számadási kötelezettséget kell előírni a céljelleggel – nem szociális ellátásként – juttatott összegek rendeltetésszerű felhasználására, amit minden esetben a megkötött támogatási szerződésben kell rögzíteni. 

15. § 
(1) 
Amennyiben a Képviselő-testület december 31-ig nem fogadja el a következő 
év költségvetési rendeletét, úgy átmeneti szabályként az alábbiakat kell alkalmazni: A Képviselő-testület felhatalmazza a polgármestert az önkormányzat bevételeinek folyamatos beszedésére, valamint az önkormányzat kiadásai előirányzatainak időarányos teljesítésére az önkormányzat és költségvetési szervei működőképességének biztosítása érdekében. 

(2)
Az (1) bekezdés alapján folytatott gazdálkodásról a képviselő-testület előtt el kell számolni, a beszedett bevételeket és a teljesített kiadásokat az új költségvetési rendeletbe be kell illeszteni. 

(3)
Az (1) bekezdésben rögzített felhatalmazás az új költségvetési rendelet elfogadásáig érvényes. 

4. A költségvetés végrehajtásának ellenőrzése

16.§
(1)
A költségvetés végrehajtását az intézmények tekintetében a közös önkormányzati hivatal köteles ellenőrizni.

(2)
A közös önkormányzati hivatal vezetője köteles gondoskodni a saját, és a hozzá tartozó intézmények belső ellenőrzésének megszervezéséről.

5. Záró rendelkezések

17.§
E rendelet a kihirdetését követő napon lép hatályba.

Balatonfűzfő, 2020. február 25.


Szanyi Szilvia



Dr. Takács László



polgármester





jegyző

Kihirdetve: 
Balatonfűzfő, 2020. február 28.








Dr. Takács László

